Carl Weathers

Carl Weathers (født 14. januar 1948 i New Orleans i Louisiana) er en amerikansk skuespiller. Som ung gikk han på San Diego State University, hvor han gjorde en stor suksess som amerikansk fotballspiller for Oakland Raiders. Han la opp som fotballspiller i 1974, før han prøvde seg som skuespiller i 1975. Han spilte i noen småroller, før han slo gjennom i 1976 som bokseren Apollo Creed i Rocky. Denne rollen spilte han igjen i Rocky II, Rocky III og Rocky IV. I 1987 spilte han igjen i en suksessrik rolle som Dillon i filmen Predator med Arnold Schwarzenegger.

Carl Weathers spilte også smårollene Chubbs Peterson i de to Adam Sandler-filmene Little Nicky og Happy Gilmore. I 2003 og 2007 gjestet han The Shield som kriminalbetjent Vic Mackeys tidligere partner som hadde blitt tvunget til tidlig pensjon. Han har også stemmen til Captain Edwards i den nye animasjonsserien Spawn: The Animation.

Amerikansk fotball 
Weathers spilte amerikansk fotball som defensive end i college. Han begynte sin karriere i 1966 ved Long Beach City College, hvor han ikke spilte i 1966 på grunn av en ankelskade han pådro seg da han snublet over en kant mens han løp runder under oppvarming sammen med en annen linebacker, Paul Snow. Han overførte til San Diego State University hvor han spilte for San Diego State Aztecs i 1968 og '69, under hovedtrener Don Coryell.

Etter å ha blitt udraftet signerte Weathers kontrakt med Oakland Raiders som en free agent i 1970. Her spilte han linebacker i syv kamper i 1970, og én i 1971. Raiders friga så Weathers, som signerte kontrakt med BC Lions i Canadian Football League i 1971, hvor han spilte frem til 1973 i 18 kamper totalt. Under offseason gikk Weathers på San Francisco State University hvor han tok en bachelor i drama i 1974. Han pensjonerte seg fra fotball samme år for å satse på skuespillerkarrieren sin.

Weathers var fortellerstemmen for NFL Films' oppsummering av Oakland Raiders' sesonger i 1999, 2000 og 2001. Under NFL Draft 2017 deltok han på NFL Networks dekning før draftet.

Referanser

Eksterne lenker 
 
 

Skuespillere fra USA
Utøvere av amerikansk fotball fra USA
Personer fra New Orleans
Fødsler i 1948
Stemmeskuespillere fra USA
Oakland Raiders-spillere
Personer fra Long Beach
Linebackere i amerikansk fotball